****

|  |
| --- |
| MESTNA OBČINA KRANJ |
| **Krajevna skupnost** |
| **BRATOV SMUK** |
| **Likozarjeva ulica 29,**  **4000 Kranj** |

Številka: 1/2016

Datum: 12. 1. 2016

**ZAPISNIK**

10. redne seje Sveta KS Bratov Smuk, ki je bila 12. 1. 2016 ob 19.00 uri v prostorih Krajevne skupnosti, Bratov Smuk, Likozarjeva ulica 29, Kranj.

**Prisotni: Manja Zorko, Aleksandar Andrić, Tina Žalec Centa, Stanislav Rupnik, Rudolf Kukovič**

**DNEVNI RED:**

1. **Pregled in potrditev zapisnika 9. redne seje KS**
2. **Pregled dela v letu 2015 in plan dela v letu 2016**
3. **Obravnava problematike odjemnih mest v coni A, B in C**
4. **Vprašanja, predlogi in pobude članov sveta KS**

**Ad.1**

**Pregled in potrditev zapisnika 9. redne seje KS**

Na zapisnik 9. redne seje KS ni bilo pripomb. Zapisnik je bil potrjen.

**Ad.2**

**Pregled dela v letu 2015 in plan dela v letu 2016**

V letu 2015 so se izvedle naslednje aktivnosti:

* Deljenje rož ob materinskem dnevu na proslavi v OŠ Matije Čopa
* Čistilna akcija v KS
* Izdaja prvega biltena KS v juniju
* Smukfest
* Nova spletna stran in facebook stran KS
* Obveščanje preko spletne in Facebook strani
* Sestanek koordinatorjev blokov glede odjemnih mest
* Otroške delavnice Smukarije
* Ureditev igrišča za odbojko na mivki za baliniščem
* Decembrsko druženje

Plan dogodkov v letu 2016:

**Februar**

Javna tribuna glede prenove soseske Planina – predvidoma 1. polovica februarja

**Marec**

Deljenje cvetja ob 8. marcu, meritve krvnega tlaka

**April**

2. april - Čistilna akcija, odvisno od vremena tudi obnova podhoda (čiščenje mahu in obnova ograje)

**Maj**

Poslikava podhodov

**Junij**

Smukfest – drugi ali tretji vikend v juniju (11. 6. ali 18. 6.)

**Julij – Avgust**

Delavnice za otroke Smukarije

**September**

Dogodek ob začetku novega šolskega leta – palačinka party

**Oktober – November**

Izdelovanje okraskov in praznična okrasitev naše KS

**December**

Prednovoletno druženje krajanov

Bilten KS: načrtuje se izdaja 2 biltenov, enega v maju in drugega v decembru.

***Sklep:*** *Svet KS potrjuje plan dogodkov za leto 2016 in si pridružuje možnost prilagoditve programa.*

Sklep je bil s 4 glasovi ZA in 0 PROTI sprejet.

**Ad.3**

**Obravnava problematike odjemnih mest v coni A, B in C**

Predsednica KS poroča Svetu KS, da sta bila v zadevni problematiki organizirana 2 sestanka za koordinatorje. Do enotne rešitve ni prišlo, kljub temu, da so pritožbe glede pomanjkanja parkirišč, divjega odlaganja odpadkov, idr. Glavni argumenti proti novi ureditvi se nanašajo na bližino odjemnih mest blokom in njihovo lokacijo na zelenicah. Občina je soglašala za financiranje betonskih ploščad za odjemna mesta.

***Sklep:*** *Svet KS Bratov Smuk podpira celostno ureditev odjemnih mest v conah A, B, C in umik zabojnikov iz parkirišč v conah A, B, C.*

Sklep je bil s 4 glasovi ZA in 0 PROTI sprejet.

**Ad.4**

**Vprašanja, predlogi in pobude članov sveta KS**

1. Tina opozori na neprimerne podlage na nekaterih otroških igriščih, kjer se ob deževju zadržuje voda in so igrišča še nekaj časa po deževju neuporabna.
2. Manja predstavi zapise krajanov, ki smo jih dobili preko naše spletne strani, kjer je bilo izpostavljeno tudi namerno povzročanje škode na vozili v območju cone B in problem uporabe oz. zasedbe parkirnih prostorov za namene trgovcev z vozili.

Stanislav predlaga, da se na eno od naslednjih sej povabi rajonskega policista in redarja, ki bo obrazložil, kako lahko policija in redarstvo v okviru svojih pooblastil ukrepata.

1. Manja predstavi apel krajana iz Likozarjeve ulice glede azbestnih cevi za vodo.

Svet KS se strinja, da se vprašanje naslovi na Komunalo Kranj.

1. Tina poroča Svetu KS, da je bilo v letu 2015 izplačilo 4 sejnin za člane Sveta KS, z izjemo Stanislava Rupnika, ki sejnine ne želi. Predlaga, da se v letu 2016 načrtuje izvedba 4 sej Sveta oz. po potrebi lahko tudi več.

***Sklep:*** *V letu 2016 se načrtuje izvedba vsaj 4 sej Sveta KS Bratov Smuk, več po potrebi.*

Sklep je bil s 4 glasovi ZA in 0 PROTI sprejet.

1. Tina Svetu KS poroča, da je bil izveden popis inventurnih sredstev KS, kjer je bil v popisu dodana na seznam indukcijska plošča.

***Sklep:*** *Svet KS Bratov Smuk potrjuje inventurni elaborat.*

Sklep je bil s 4 glasovi ZA in 0 PROTI sprejet.

Seja se je zaključila ob 20. 30 uri.

Zapisnikarica:

MANJA ZORKO

Predsednica sveta KS Bratov Smuk

TINA ŽALEC CENTA